Tîm pêl-droed cenedlaethol Gweriniaeth Pobl Tsieina

Tîm pêl-droed cenedlaethol Gweriniaeth Pobl Tsieina sy'n cynrychioli Gweriniaeth Pobl Tsieina mewn cystadleuthau ryngwladol pêl-droed y byd. Gelwir y tîm yn "Tîm Tsieina", the "Tîm Cenedlaethol" neu "Guózú". Sefydlwd Cymdeithas Bêl-droed Tsieina yn 1924 ac ymunodd Gweriniaeth Tsieina â FIFA yn 1931. Yn dilyn Rhyfel Cartref Tsieina ail-drefnwyd y Gymdeithas Bêl-droed gan Weriniaeth Pobl Tsieina. Parhaont yn aelodau o FIFA nes 1958 pan iddynt ymddiswyddo. Ail-ymunon nhw yn 1979. Enillodd Tsieina yr EAFF ddwy waith, yn 2005 a 2010 ac roeddynt yn ail yn yng Nghwpan Asia'r AFC ddwy waith yn 1984 ac yna 2004. Er i Tsieina fethu a sgorio gôl yn ei hymddangosiad gyntaf yng Nghwpan Pêl-droed FIFA yn 2002, gan golli pob gêm, teimlwyd fod cyrraedd y rowndiau terfynol yn gamp yn ei hun. Er nad oes hanes disglair i bêl-droed Tsieina, amcangyfrifir fod 250 miliwn o bobl wedi gwylio ffeinal Cwpan Pêl-droed Asia yn 2004. Collodd Tsieina 3-1 i'w harch-elynion, Siapan. ond dyna oedd y digwyddiad chwaraeon fwyaf yn hanes y wladwriaeth hyd ar y dyddiad hwnnw. Ei rheolwr ym mis Mai 2009 oedd Gao Hongbo, yna José Antonio Camacho yn Awst 2011, yna Alain Perrin ym Mawrth 2014, dychwelodd Gao Hongbo yn Chwefror 2016 gan sicrhau lle i'r tîm yn gemau Cwpan Asia, ond wedi iddynt fethu ag ennill yn gemau rhagbrofol Cwpan y Byd fe'i ddiswyddwyd. Yn Hydref 2016 penodwyd yr Eidalwr, Marcello Lippi fel rheolwr y tîm.